इसका उद्देश्य परमाणु हमले की स्थिति में घरों को खाली करने के लिए लोगों को तैयार करना था. समाचार एजेंसी रॉयटर्स के मुताबिक, जापान के कोट्युरा द्वीप में अलार्म बजते ही मैदानों में फुटबॉल खेलते हुए बच्चों ने घरवालों और टीम कोच के साथ स्कूल में शरण ली. अधिकारियों के मुताबिक, ये ड्रिल 18,000 की जनसंख्या वाले कोट्युरा कस्बे में हुई जिसमें तकरीबन 130 लोगों ने भाग लिया. लोग तकरीबन 10 मिनट तक अपनी हथेलियों से अपने सिरों को ढककर दुबके बैठे रहे. ड्रिल में भाग लेने वाले कई लोगों ने कहा कि वे डरे हुए थे. किम की धमकी से घबराया दक्षिण कोरिया'उ. कोरिया से परमाणु युद्ध का ख़तरा नहीं'जापान का प्रशासन अख़बारों में नोटिस जारी करके लोगों को मिसाइल गिरने की स्थिति में मजबूत इमारतों के पीछे छिपने के निर्देश जारी कर रहा है. उत्तर कोरिया की मिसाइल बस 10 मिनट में जापान पहुंच सकती है. हालांकि, इवेक्वेशन ड्रिल सिर्फ़ सुदूर कस्बे कोट्युरा में हो रही है. उत्तर कोरिया इससे पहले भी अमरीकी समर्थक और सहयोगी देश जापान को धमकी दे चुका है. 38 वर्षीय अकीरा हमाकावा कहती हैं, "मैं हर रोज़ इस चिंता में रहती हूं कि उत्तर कोरिया की मिसाइल क्षमताओं की वजह से हमारे ऊपर मिसाइल गिर सकती है."महज 41 साल में अमरीका को धमकाने लगा उत्तर कोरियाचीन को उत्तर कोरिया से 'इश्क' क्यों है?उत्तर कोरिया के इतनी तेजी से परमाणु हथियार हासिल करने से इस पूरे क्षेत्र में तनाव बढ़ गया है. अमरीकी राष्ट्रपति ने इस महीने में ही उत्तर कोरिया को धमकी देते हुए कहा है कि अगर वह अमरीका को धमकी देगा तो उसे अमरीकी गु्स्से और विध्वंस का सामना करना होगा.उत्तर कोरिया ने इस धमकी के जवाब में कहा कि अमरीकी द्वीप गुआम पर हमला करने की धमकी दी. लेकिन ऐसी मिसाइलों का रास्ता पश्चिमी जापान के ऊपर से होकर जाता है. हालांकि, उत्तर कोरिया बुधवार को कह चुका है कि उसने गुआम हमले की योजना को फ़िलहाल के लिए टाल दिया है लेकिन अभी भी तनाव बरकरार है. वो हथियार जिन पर इतराता है उत्तर कोरिया'उत्तर कोरिया पर हमला हुआ तो चीन चुप नहीं रहेगा'(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)